30.6.2006 Den Europæiske Unions Tidende L 176/21 KOMMISSIONENS FORORDNING (EF) Nr. 966/2006 af 29. juni 2006 om ændring af forordning (EF) nr. 219/2006 om åbning og forvaltning af toldkontingentet for import af bananer, der henhører under KN-kode 0803 00 19 og har oprindelse i AVS-landene, for perioden fra 1. marts til 31. december 2006 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1964/2005 af 29. november 2005 om toldsatser for bananer(!), særlig artikel 2, og ud fra følgende betragtninger: (1) De importlicenser, der blev udstedt i henhold til artikel 6, stk. 3, i Kommissionens forordning (EF) nr. 2015/2005 af 9. december 2005 om import af bananer med oprin- delse i AVS-landene under det toldkontingent, der blev åbnet ved Rådets forordning (EF) nr. 1964/2005 om toldsatser for bananer, i januar og februar 2006 (?), var gyldige fra 1. januar til 7. april 2006. For at sikre en passende opfølgning af samtlige disse bananimporter bør det fastsættes, at medlemsstaterne, foruden de mængder, der overgik til fri omsætning ved anvendelse af de licenser, som blev anvendt i januar og februar, under- retter Kommissionen om de mængder, der overgik til fri omsætning ved anvendelse af de licenser, som blev anvendt i marts og april 2006. (2) Artikel 6, stk. 2, litra b), i Kommissionens forordning (EF) nr. 219/2006 "), der indeholder bestemmelser om disse meddelelser, bør derfor ændres. (3) — Foranstaltningerne i denne forordning er i overensstem- melse med udtalelse fra Forvaltningskomitéen for Bananer — UDSTEDT FØLGENDE FORORDNING: Artikel 1 Artikel 6, stk. 2, litra b), i forordning (EF) nr. 219/2006 affattes således: »b) hurtigst muligt og senest den 30. juni 2006 de banan- mængder, der er overgået til fri omsætning ved anven- delse af de licenser, der er udstedt efter artikel 6, stk. 3, i forordning (EF) nr. 2015/2005«. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. juni 2006. ()) EUT L 316 af 2.12.2005, s. 1. (?) EUT L 324 af 10.12.2005, s. 5. På Kommissionens vegne Mariann FISCHER BOEL Medlem af Kommissionen () EUT L 38 af 9.2.2006, s. 22. Ændret ved forordning (EF) nr. 566/2006 (EUT L 99 af 7.4.2006, s. 6).